ઈસ્લામાબાદ- પાકિસ્તાનના વડાપ્રધાન ઈમરાન ખાને ચીનની મુલાકાત લીધા બાદ ફરી એકવાર બંને દેશે દુનિયા સમક્ષ તેમની મિત્રતા દર્શાવવાની તક ઝડપી લીધી છે. ચીને જણાવ્યું કે, પાકિસ્તાન ભારત સાથે વાટાઘાટો કરીને શાંતિના માર્ગે આગળ વધવા ઈચ્છે છે. આ મુદ્દે અમે પાકિસ્તાનને સહકાર આપીએ છીએ. આ ઉપરાંત અમે ન્યુક્લિયર સપ્લાયર્સ ગ્રૂપમાં (NSG) પણ પાકિસ્તાનને ટેકો આપીએ છીએ. ચીનના વડાપ્રધાન લી કેકિઆંગ અને પાકિસ્તાનના વડાપ્રધાન ઈમરાન ખાને દ્વિપક્ષીય બેઠક પછી સંયુક્ત નિવેદનમાં કહ્યું હતું કે, ભારત અને પાકિસ્તાન વચ્ચે જટિલ પ્રશ્નો છે. પાકિસ્તાન શાંતિના માર્ગે આગળ વધવા પ્રયત્નશીલ છે, જેને અમે સાથ આપી રહ્યાં છીએ.